Insula grecească Ikaria, care face parte din cele cinci "Zone Albastre", devine tot mai cunoscută pentru longevitatea impresionantă și sănătatea locuitorilor săi care ajung să trăiască și peste 90 de ani.
Nominalizată ca fiind una din cele cinci "Zone Albastre" ale lumii, Ikaria se bucură de o rată redusă de boli cronice, reușind să ridice speranța de viață a celor 8.000 de locuitori ai insulei.
În Ikaria, majoritatea oamenilor trăiesc peste 90 de ani, conform bbc.com.
Locuitorii Ikariei reușesc să trăiască peste 90 de ani datorită obiceiurilor sănătoase și echilibrate din rutina lor zilnică. Principalii factori care cresc gradul de longevitate sunt relațiile sociale de calitate, mâncarea sănătoasă, exercițiile fizice regulate, și respectarea programului de somn.
Mâncarea reprezintă un factor cheie în privința longevității. Asemănătoare cu dieta mediteranană, dieta ikarienilor este bogată în plante, nuci, cereale, semințe, cartofi, leguminose și legume. De asemenea, principala sursă de grăsimi adăugate este reprezentată de uleiul de măsline. Produsele lactate, peștele, carnea de pasăre și vinul roșu sunt consumate moderat.
Într-o carte intitulată "The Ikaria Way", Diane Kochilas, o bucătăreasă greco-americană scrie despre stilul de viață și dieta ikariană și oferă rețele sănătoase precum supa de cstraveți cu iaurt și nuci, fasole fava cu vin roșu și piersici la grătar cu salată rucola și feta.
Un alt factor care ajută la un stil de viață sănătos în Ikaria este respectarea perioadelor de post. Locuitorii ikarieni țin calendarul de post al Bisericii Ortodoxe Grecești, care îi face să nu consume carne în anumite perioade din an.
Un aliment foarte important și sănătos din alimentația lor mai este și fasolea. "Mănâncă fasole și trăiește mai mult" a devenit o filozofie pentru susținătorii bucătăriei din Zona Albastră, spune Diane Kochilas.
Ikaria reușește să fie în continuare un model de inspirație pentru oamenii care vor să aibă o viață sănătoasă și lungă, arătând "secretele" longevității.
O treime dintre ikarieni trăiesc peste 90 de ani, iar factorii care îi ajută să devină centenari sunt legăturile sociale și familiale de calitate, mișcarea regulată, respectarea programului de somn și dieta echilibrată.